《寄王深甫》
宋代·刘敞

城东与城西，相去咫尺耳。不得同朝夕，譬如隔山水。

况兹历三秋，正复累百里。念我谁与游，怅然岂能已。

古人称莫逆，未必居密迩。自嫌感豫深，更失笑谈理。

寡陋使心忧，空虚见人喜。观过而知仁，且当谢君子。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。